wickkiey/tamil-wikipedia-chunked huggingface dataset:
# தெற்கு பப்புவா

## வரலாறு

### தரைவழிப் போக்குவரத்து

2023 ஆம் ஆண்டு நிலவரப்படி, தெற்கு பப்புவாவில் நிலவழிச் சாலைகள் சிறப்பாக இல்லை. தெற்கு பப்புவாவின் நான்கு பிராந்தியங்களில், மெராக்கே பிராந்தியம்; மற்றும் போவன் டிகோயல் பிராந்தியம் மட்டுமே டிரான்ஸ்-பப்புவா நெடுஞ்சாலையால் *(Trans-Papua Highway)* இணைக்கப்பட்டுள்ளன.  
மாப்பி பிராந்தியம் மற்றும் அசுமத் பிராந்தியம் ஆகிய இரு பிராந்தியங்களையும் கடல் மற்றும் வான் வழிகள் வழியாக மட்டுமே அணுக முடியும். தெற்கு பப்புவாவில் பொது போக்குவரத்து வசதிகள் உள்ளன. எடுத்துக்காட்டாக, மெராக்கே நகரில் இருந்து பிற மாவட்டங்களுக்கான முன்னோடி வழித்தடங்களில் சேவை செய்யும் பெரு டாம்ரி பேருந்துகள் உள்ளன.
# தெற்கு பப்புவா

## வரலாறு

### நீர்வழிப் போக்குவரத்து

தெற்கு பப்புவா மாநிலத்தின் பொருளாதார வளர்ச்சியில், நீர் போக்குவரத்துத் துறை மிக முக்கியப் பங்கு வகிக்கிறது. மாநிலத்திற்குள் போக்குவரத்து இணைப்புகளை எளிதாக்குகிறது; மற்றும் இந்தோனேசியாவின் பிற பகுதிகளுடன் இணைப்பதற்கும் உதவுகிறது.  
மெராக்கே துறைமுகம், இந்தப் பிராந்தியத்தின் மிகப்பெரிய துறைமுகம் ஆகும். பெரிய அளவிலான பயணிகள் கப்பல்கள்; மற்றும் வணிகக் கப்பல்கள் இரண்டிற்கும் சேவை செய்கிறது.
# தெற்கு பப்புவா

## நியூ கினி

நியூ கினி என்பது ஒரு தீவு; உலகின் இரண்டாவது பெரிய தீவு.  
- நியூ கினி தீவின் மேற்குப் பகுதியில் இந்தோனேசியாவின் 6 மாநிலங்கள் உள்ளன.
- நியூ கினி தீவின் கிழக்குப் பகுதியில் பப்புவா நியூ கினி எனும் தனி ஒரு நாடு உள்ளது. 1975-ஆம் ஆண்டில் ஆஸ்திரேலியாவிடம் இருந்து விடுதலை பெற்று **பப்புவா நியூ கினி** என்ற ஒரு தனி நாடானது.
# வெள்ளமடம்

**வெள்ளமடம்** என்பது தமிழ்நாட்டின் தூத்துக்குடி மாவட்டத்தில் உள்ள ஒரு கிராமமாகும்.  
இது நாசரேத்திலிருந்து 4 கிலோமீட்டர் தொலைவிலும், திருநெல்வேலி<nowiki/>யிலிருந்து 32 கிலோமீட்டர் தொலைவிலும், தூத்துக்குடி<nowiki/>யிலிருந்து 41 கிலோமீட்டர் தொலைவிலும் அமைந்துள்ளது.
# வெள்ளமடம்

## புவியியல்

இந்த கிராமத்தில் ஒரு பெரிய ஏரி உள்ளது. இது பாசனத்திற்கு தண்ணீரை வழங்குகிறது. நீர் ஆதாரங்கள் மற்றும் வளமான நிலம் இருப்பதால், விவசாயம் பரவலாக நடைமுறையில் உள்ளது. நெல், வாழை, வேர்க்கடலை, உளுந்து போன்ற பயிர்கள் இங்கு பயிரிடப்படுகின்றன.
# வெள்ளமடம்

## நிர்வாகம்

| **பிளாக்** | ஆழ்வார் திருநகரி |  |
| --- | --- | --- |
| **தாலுகா** | ஏரல் |  |
| **மாநில சட்டப்பேரவைத் தொகுதி** | ஸ்ரீவைகுண்டம் |  |
| **மக்களவை தொகுதி** | தூத்துக்குடி |  |
| **மாவட்டம்** | தூத்துக்குடி | } |
# வெள்ளமடம்

## போக்குவரத்து

மேல வெள்ளமடம், நாசரேத், தெறிப்பனை, சின்னமாடன் குடியிருப்பு மற்றும் உதயர்குளம் ஆகியவற்றுடன், பிற மாவட்ட சாலைகளுடனும் இணைக்கப்பட்டுள்ளது. நாசரேத், ஸ்ரீவைகுண்டம், ஏரல், சாலிபுத்தூர், பேய்க்குளம் மற்றும் காயல்பட்டினம் ஆகிய இடங்களுக்குச் செல்லும் சில அரசு நகரப் பேருந்துகள் மற்றும் தனியார் பேருந்துகள் இங்கிருந்து குறிப்பிட்ட நேரத்தில் கிடைக்கின்றன.
# வெள்ளமடம்

## போக்குவரத்து

### இரயில்வே

அருகிலுள்ள இரயில் நிலையங்கள் நாசரேத் (4 கிலோமீட்டர்) மற்றும் ஆழ்வார் திருநகரி (6 கிலோமீட்டர்) ஆகும். திருச்செந்தூர், தூத்துக்குடி மற்றும் திருநெல்வேலி செல்லும் தினசரி பயணிகள் இரயில்கள் இந்த நிலையங்களில் நிறுத்தப்படுகின்றன. நாசரேத்தில் நிறுத்தப்படும் ஒரே விரைவு ரயில் செந்தூர் விரைவு இரயில் ஆகும்.  
அருகிலுள்ள முக்கியமான இரயில் நிலையம் திருநெல்வேலி சந்திப்பு (35 கிலோமீட்டர்) ஆகும்.
# வெள்ளமடம்

## போக்குவரத்து

### வான்வழிப் போக்குவரத்து

அருகிலுள்ள விமான நிலையங்கள்:  
- தூத்துக்குடி விமான நிலையம் (28 கிலோமீட்டர்)
- திருவனந்தபுரம் சர்வதேச விமான நிலையம் (சுமார் 160 கிலோமீட்டர்)
- மதுரை விமான நிலையம் (சுமார் 170 கிலோமீட்டர்)
# வெள்ளமடம்

## கல்வி

கிராமத்தில் அரசு நடத்தும் நடுநிலைப்பள்ளி உள்ளது.  
உயர்கல்வி நோக்கங்களுக்காக, இங்குள்ள மக்கள் நாசரேத் மற்றும் சுற்றியுள்ள பிற நகரங்களில் உள்ள மேல்நிலைப் பள்ளிகள் மற்றும் கல்லூரிகளை நம்பியுள்ளனர்.
# வினய் கோரே

**வினய் விலாசுராவ் கோரே** (Vinay Vilasrao Kore) (பிறப்பு 1971) மகாராட்டிரா மாநிலத்தைச் சேர்ந்த இந்திய அரசியல்வாதி ஆவார். மகாராட்டிராவின் கோலாப்பூர் மாவட்டத்தில் உள்ள சாகூவாடியின் சாகூவாடி சட்டமன்றத் தொகுதியில் மூன்று முறை சட்டமன்ற உறுப்பினராக உள்ளார். அவர் முன்னாள் மாநில அமைச்சராகவும், சன சுராஜ்ய சக்தி கட்சியின் நிறுவனராகவும் தலைவராகவும் உள்ளார்.
# தென்கோவை ச. கந்தையபிள்ளை

**தென்கோவை ச. கந்தையபிள்ளை** (25 சூன் 1880 – 18 நவம்பர் 1958) இலங்கைத் தமிழறிஞரும், தமிழாசிரியரும் ஆவார். புதுவையில் இருந்து வெளியான "வித்தகம்" வார இதழின் ஆசிரியர்.
# தென்கோவை ச. கந்தையபிள்ளை

## வாழ்க்கைச் சுருக்கம்

கந்தையபிள்ளை யாழ்ப்பாணம், கோப்பாய் என்னுமூரில் சபாபதிப்பிள்ளை, காமாட்சியம்மை ஆகியோருக்குப் பிறந்தவர். இவருக்கு ஒரு சகோதரரும் (ச. வேலுப்பிள்ளை), ஒரு சகோதரியும் இருந்தனர். தாயார் காமாட்சியம்மை மகாவித்துவான் சேனாதிராச முதலியாரின் மகள்-வழிப் பேரன் கந்தப்பொடியரின் மகள். கந்தையபிள்ளை சிறு வயதிலேயே தென்கோவை சின்னப்பாபிள்ளை, உதயபானு பத்திரிகாசிரியர் சு. சரவணமுத்துப் புலவர் ஆகியோரிடம் முறையாகத் தமிழ் மொழி, இலக்கண, இலக்கியங்களைக் கற்றார். ஆங்கிலக் கல்வியை கோப்பாய் சி. எம். எஸ். பாடசாலையிலும், பின்னர் சுண்டிக்குளி பரி. யோவான் கல்லூரியிலும் பயின்றார்.  
படிப்பை முடித்துக் கொண்டு கொழும்பு சென்று சில காலம் வசித்து வந்தார். பின்னர் மட்டக்களப்புக் கச்சேரியில் முதலியாராகப் பணியாற்றியவரும், தமிழறிஞரும், 'திருமலைக் கிழார்' என்ற புனைபெயரைக் கொண்டவருமான சிற். கைலாயபிள்ளை என்பாரின் அழைப்பிற்கிணங்க, மட்டக்களப்பு சென்று வாழ்ந்து வந்தார். அங்கு முதலியாரிடம் இருந்த சில தமிழ் நூல்களைக் கற்கும் சந்தர்ப்பம் கிடைத்தது. முதலியாரிடம் இருந்து அகவற்பா இயற்றும் வன்மையையும், அதைச் சந்தத்தோடு படிக்கும் வகையினையும் கற்றார். அக்காலத்தில் முதலியாரின் முயற்சியினால் பல சைவப் பாடசாலைகள் மட்டக்களப்பில் அமைக்கப்பட்டன. அவற்றில் ஒன்றின் தலைமைப் பொறுப்பை ஏற்று நடத்தும் பணி கந்தையபிள்ளைக்கு வழங்கப்பட்டது. அங்கு கல்வி கற்பித்ததோடு, சைவ, இலக்கியச் சொற்பொழிவுகளையும் நிகழ்த்தி வந்தார்.
- சுத்த சாதகம் உண்மை முத்திநிலை
- உண்மை முத்திநிலை ஆராய்ச்சி
- உண்மை முத்தி நிலை (கோயம்புத்தூர், 1967)
- ஜோர்ஜ் மன்னர் இயன்மொழி வாழ்த்து
# ஹாத்கணங்கலே சட்டமன்றத் தொகுதி

**ஹாத்கணங்கலே சட்டமன்றத் தொகுதி** (Hatkanangale Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. இது ஹாத்கணங்கலே மக்களவைத் தொகுதி உட்பட்ட ஓர் சட்டமன்றத் தொகுதியாகும்..
# ஹாத்கணங்கலே சட்டமன்றத் தொகுதி

## சட்டமன்ற உறுப்பினர்கள்

| 1962 | கேசவ் கட்டகே | இந்திய தேசிய காங்கிரசு |  |
| --- | --- | --- | --- |
| 1967 | பௌசாகேப் காஞ்சிரே |  |  |
| 1972 |  |  |  |
| 2009 | சுசித் மின்சேகர் | சிவ சேனா |  |
| 2014 |  |  |  |
| 2019 | ராசூ அவலே | இந்திய தேசிய காங்கிரசு |  |
| 2024 | அசோக்ராவ் மானே | மக்கள் தன்னாட்சி சக்தி | } |
# கனிக்கா கபூர்

**கனிக்கா கபூர்** (*Kanikka Kapur*) இந்தியாவைச் சேர்ந்த ஒரு நடிகையாவார். 1995 ஆம் ஆண்டு மார்ச்சு மாதம் 4 ஆம் தேதியன்று இவர் பிறந்தார். புது தில்லி நகரத்தைச் சேர்ந்த இவர் இம்மெச்சூர், திப்பு, ஏக் துசே கே வாசுதே 2 மற்றும் கல்லூரி காதல் ஆகிய திரைப்படங்களுக்காக அறியப்படுகிறார். 2015 ஆம் ஆண்டில், இவர் மிசு ஆசியா பட்டத்தை வென்றார்.
# கனிக்கா கபூர்

## தொழில்

தெலுங்கு திரைப்படமான திப்பு (2015) படத்தில் வைசுணவி என்ற அறிமுக பாத்திரத்துடன் கபூர் தனது நடிப்பு வாழ்க்கையைத் தொடங்கினார். மெய்மை தொலைக்காட்சி நிகழ்ச்சியான இந்தியாவின் அடுத்த சூப்பர்சிடார்சு (2018) என்ற நிகழ்ச்சியில் தோன்றியதன் மூலம் கபூர் மேலும் அங்கீகாரத்தைப் பெற்றார்.  
2019 ஆம் ஆண்டில், கபூர் இந்தித் திரைப்படமான எ கிஃப்ட் ஆஃப் லவ் சிஃபர் படத்தில் ஒரு கௌரவத் தோற்றத்தில் நடித்தார். மேலும் நூரின் இசை காணொளியிலும் தோன்றினார்.  
ஏக் துசே கே வாசுதே 2 (2020) கல்லூரி காதல் (2018) மூத்த அலுவலக காதல் (2022) தி கிரேட் இந்தியன் சிடட்டு (2022) மற்றும் மாடர்ன் பரிவார் (2021) உள்ளிட்ட பல இந்தி தொலைக்காட்சி தொடர்களிலும் இவர் நடித்துள்ளார்.
# கனிக்கா கபூர்

## திரைப்படவியல்

**திரைப்படம்**  
- திப்பு (2015)
- இந்தியாவின் அடுத்த சூப்பர்சிடார்சு (2018)
- எ கிஃப்ட் ஆப் லவ்: சிபார் (2019) திரைப்படம்  
**வலைத் தொடர்**  
- கல்லூரி காதல் (2018)
- இம்மெச்சூர் (2019)
- ஏக் துசே கே வாசுதே 2 (2020)
- மாடர்ன் பரிவார் (2021)
- மூத்த அலுவலக காதல் கொண்ட தேதி (2022)
- தி கிரேட் இந்தியன் சுடூடன்ட்டு (2022)
# நுபுர் சனோன்

**நுபுர் சனோன்** (*Nupur Sanon*) இந்தியாவைச் சேர்ந்த ஒரு நடிகையாவார். 1995 ஆம் ஆண்டு திசம்பர் மாதம் 15 ஆம் தேதியன்று இவர் பிறந்தார். நடிகை கிருதி சனோனின் தங்கையான இவர், பில்கால் (2019) மற்றும் பில்கால் 2: மொகப்பத்து (2021) ஆகிய இசை காணொளிகளில் தோன்றி தனது திரைப்பட வாழ்க்கையைத் தொடங்கினார். 2023 ஆம் ஆண்டில், பாப் கவுன்? என்ற தொலைக்காட்சி தொடரிலும் டைகர் நாகேசுவர ராவ் என்ற படத்திலும் நடித்தார்.
# நுபுர் சனோன்

## தொழில்

நுபுர் சனோன் பி. பிராக்கின் பாடல்களான பில்கால் (2019), பில்கால் 2: மொகப்பத்து (2021) ஆகிய பாடல்களின் இசை காணொளிகளில் அக்சய் குமாருக்கு இணையாகத் தோன்றினார். 2023 ஆம் ஆண்டில், பாப் கவுன் என்ற தொலைக்காட்சித் தொடரில் நடித்தார். மேலும் டைகர் நாகேசுவர ராவ் படத்தில் முன்னணி நடிகைகளில் ஒருவராக நடித்தார்.
# நுபுர் சனோன்

## திரைப்படவியல்

### திரைப்படங்கள்

| 2023 | டைகர் நாகேசுவர ராவ் | சாரா | தெலுங்கு | தெலுங்கு திரைப்பட அறிமுகம் |
| --- | --- | --- | --- | --- |
| நூராணி செக்ரா | இபா | இந்தி | இந்தி திரைப்பட அறிமுக படப்பிடிப்பு |  |
# நுபுர் சனோன்

## திரைப்படவியல்

### தொலைக்காட்சி

| 2023 | *பாப் கான்?* | பிகூ சௌபாலா |
| --- | --- | --- |
# நுபுர் சனோன்

## திரைப்படவியல்

### இசை காணொளிகள்

| 2019 | பில்கால்" | மெகர் கிரெவால் | பி பிராக் |
| --- | --- | --- | --- |
| 2021 | பில்கால் 2: மொகப்பத்து" |  |  |
# இலத்திகா காட்

**இலத்திகா காட்** (*Latika Katt*) (20 பிப்ரவரி 1948-25 ஜனவரி 2025) கல் சிற்பம், உலோக வார்ப்பு மற்றும் வெண்கலச் சிலை வார்ப்பு ஆகியவற்றில் நிபுணத்துவம் பெற்ற ஓர் இந்திய சிற்பி ஆவார். வாரணாசியின் தசாவ்மத் படித்துறைப் பகுதியில் "மகர சங்கராந்தி" என்ற தலைப்பில் வடிவமைத்த வெண்கலப் படைப்புக்காக பெய்ஜிங் கலை விருதை வென்றார்.
# இலத்திகா காட்

## வாழ்க்கை மற்றும் தொழில்

லத்திகா காட், தேராதூனில் உள்ள ஆண்களுக்கான தி டூன் பள்ளியில் பயின்றார். ஆண் சிறுவர்கள் படிக்கும் பள்ளியில் ஒரு பெண்ணாக படித்தது தனது பிற்காலங்களில் தன்னிடம் நம்பிக்கையையும் தைரியத்தையும் கொடுத்ததாக ஒரு நேர்காணலில் கூறினார். வடோதராவிலுள்ள மகாராஜா சாயாஜிராவ் பல்கலைக்கழகத்தின் நுண்கலை பிரிவில் இளங்கலை படிப்பைத் தொடர பரோடா கலைக் கல்லூரியில் சேர்ந்தார். அங்கு இவர் 1971 இல் முதல் வகுப்பு கௌரவத்துடன் பட்டம் பெற்றார். 1981 ஆம் ஆண்டில் இலண்டனின் இலண்டன் பல்கலைக்கழகத்தின் மாநிலக் கலைப்பள்ளியில் சேருவதற்காக உதவித்தொகை இவருக்கு வழங்கப்பட்டது.  
1970 களில் மாட்டு சாணம்த்திலிருந்து தயாரிக்கப்பட்ட சோதனை பணிகளுக்காக இவர் முதன்முதலில் பெரும் அங்கீகாரத்தைப் பெற்றார். ஏனெனில் இவரிடம் வேறு எந்தப் பொருளைக் கொண்டும் முயற்சியை மேற்கொள்ள நிதி வசதி ஏதுமில்லை. இவரது திறமையை அபோதைய பிரதமர் இந்திரா காந்தி ஒரு கலை கண்காட்சியின் போது கண்டறிந்தார். பின்னர் அவர் சிற்பத்தை ஒரு தொழிலாக எடுத்து பணியாற்ற இவரை ஊக்குவித்தார்.இவர் ஆகுஸ்ட் ரொடானின் பெரும் ரசிகர் ஆவார். மேலும் இயற்கையை தனது கருப்பொருளாகப் பயன்படுத்தினார். இயற்கையுடனான இவரது ஆர்வமும் தொடர்பும் தாவரவியலாளரான இவரது தந்தையிடமிருந்து பெறப்பட்டது. தனது உறவினர்கள், நண்பர்கள் மற்றும் மாணவர்கள் போன்ற உண்மையான மனிதர்களைக் கொண்டே தனது பெரும்பாலான சிற்பங்களை வடித்தார்.  
இலத்திகா காட், தில்லி மற்றும் வாரணாசி ஆகிய இரு இடங்களிலும் வசித்து வந்தார். தனது 76வது வயதில் 2025 ஜனவரி 25 அன்று இறந்தார்.
# இலத்திகா காட்

## கண்காட்சிகள்

இவரது படைப்புகளைக் காட்டும் சில கலை கண்காட்சிகள்:  
- பாரிஸ் பைனாலே, நவீன கலை அருங்காட்சியகம், பாரிசு.
- மாஸ்கோ, லெனின்கிராட் மற்றும் தாஷ்கண்டில் நடத்தப்பட்ட கண்காட்சிகள்.
- *த செல்ஃப் அண்ட் த வேர்ல்ட்:* என்ற பெயரில் தில்லியிலுள்ள தேசிய நவீன கலைக்கூடத்தில் இந்திய பெண் கலைஞர்களின் கண்காட்சி.
- கெமோல்ட் கலைக்கூடம் மற்றும் வூட்ஸ்டாக் கலைக்கூடம், இலண்டன்.
- மும்பையின் சிம்ரோசா கலைக்கூடத்தில் உருகிய நிலப்பரப்புகள்.
# பிரியங்கா குரானா கோயல்

**பிரியங்கா குரானா கோயல்** (*Priyanka Khurana Goyal*) இந்தியாவைச் சேர்ந்த ஒரு வடிவழகியும் நடிகையுமாவார். 2016 ஆம் ஆண்டு நடைபெற்ற திருமதி பூமி அழகிப்போட்டியில் வெற்றி பெற்றார். 2015 ஆம் ஆண்டில் நடைபெற்ற திருமதி இந்தியா குயின் ஆஃப் சப்சுடன்சு அழகு போட்டியிலும் இவர் வெற்றி பெற்றார். கொல்கத்தாவில் உள்ள இந்திய மேலாண்மை நிறுவனத்தில் பட்டம் பெற்றார். நோமுரா செக்யூரிட்டீசு நிறுவனத்தில் நிர்வாக இயக்குநராகப் பணியாற்றினார், எடை மேலாண்மை, மன அழுத்த நிவாரணம், இயக்குநீர்ப் பிரச்சினைகள் மற்றும் நீரிழிவு நோய்களில் நிபுணத்துவம் பெற்ற யுவாப், சுகாதார மற்றும் ஆரோக்கிய அமைப்பை நிறுவினார். நிறுவனரும் நடிகையுமான இவர் டாடா நினைவு புற்றுநோய் மருத்துவமனையில் தன்னார்வலராக செயல்படுகிறார்.  
பிரியங்கா, கிரீடத்தை வைத்திருப்பதைத் தவிர, ஒரு மனைவி, ஒரு தாய், ஒரு முதலீட்டு வங்கியாளர், ஒரு மருமகள், ஒரு குழு மேலாளர் மற்றும் இன்னும் பலவற்றையும் செய்கிறார். இவை அனைத்திற்கும் மத்தியில், தனது முதல் முன்னுரிமையை மறந்துவிடவில்லை என்றும் கூறுகிறார்.
# பிரியங்கா குரானா கோயல்

## ஆரம்பகால வாழ்க்கை மற்றும் கல்வி

பிரியங்கா தில்லியில் பிறந்து வளர்ந்தார். கேசவ் மகாவித்யாலயாவில் தகவல் மற்றும் தொழில்நுட்பத்தில் இளங்கலைப் பட்டம் பெற்றார். கொல்கத்தாவிலுள்ள இந்திய மேலாண்மை நிறுவனத்தில் வணிக நிர்வாகத்தில் முதுகலைப் பட்டம் பெற்றார். அதன்பிறகு, இவர் நோமுரா செக்யூரிட்டீசு நிறுவனத்தில் நிர்வாக இயக்குநராக முதலீட்டு வங்கியில் பணிபுரிந்தார். பிரியங்கா தற்போது நோமுரா இந்தியாவில் நிர்வாக இயக்குநராக பணியாற்றுகிறார்.
# பிரியங்கா குரானா கோயல்

## அழகிப் போட்டிகள்

வேலை செய்யும் பெண்ணுக்கு, வேலை-வாழ்க்கை சமநிலையை ஏற்படுத்துவதுதான் வெற்றிக்கான திறவுகோல் என்றும் முன்னுரிமைகள் தெளிவாக இருந்தால், முடிவுகளை எடுப்பது தானாகவே எளிதாகிவிடும் என்ற நம்பிக்கையுடன் செயல்படும் பிரியங்கா 2015 ஆம் ஆண்டில் நடைபெற்ற திருமதி இந்தியா குயின் ஆஃப் சப்சுடன்சு அழகுப் போட்டியில் வென்றார். கிராண்ட் பலேடியம் சமைக்கா விடுதியில் நடைபெற்ற திருமதி பூமி அழகிப் போட்டியிலும் கலந்து கொண்டு வெற்றி பெற்றார். இந்தப் போட்டியில் 20 நாடுகளைச் சேர்ந்த பங்கேற்பாளர்கள் பங்கேற்றனர். போட்டியாளர்கள் அவர்களின் புத்திசாலித்தனம், அழகு மற்றும் சமூகப் பணியின் அடிப்படையில் தீர்மானிக்கப்பட்டனர். இந்த பட்டத்தை வென்ற முதல் இந்தியர் பிரியங்கா ஆவார். பட்டத்தை வென்ற பிறகு, பிரியங்கா தனது விருப்பங்களை நிறைவேற்றும் வரிசையைத் தொடங்கினார். மனிசு மல்கோத்ரா மற்றும் சைனா என். சி போன்ற புகழ்பெற்ற வடிவமைப்பாளர்களுக்காக அவர் வடிவழகியாக நடித்துள்ளார்.
# பிரியங்கா குரானா கோயல்

## நடிப்பு அறிமுகம்

பிரியங்கா 2020 ஆம் ஆண்டில் ஆன் இந்தியன் கேர்ள் என்ற குறும்படத்தின் மூலம் அறிமுகமானார். இப்படத்தை வி. பி. ஆர் என்டர்டெயின்மென்ட்டு நிறுவனம் தயாரித்தது. இந்த படம் இணைய வழியாகவும் கிடைக்கிறது.  
பிரியங்கா 2021 ஆம் ஆண்டில் சீ இசை நிறுவனத்தின் "தேரே ஆநே சே ஃபெலே" என்ற இசை காணொளியிலும் இடம்பெற்றார்.
# இசல்கரஞ்சி சட்டமன்றத் தொகுதி

**இசல்கரஞ்சி சட்டமன்றத் தொகுதி** (Ichalkaranji Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. இசல்கரஞ்சி, ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இசல்கரஞ்சி சட்டமன்றத் தொகுதி

## சட்டமன்ற உறுப்பினர்கள்

| 1978 | சிவகொண்டா பாட்டீல் | இந்தியப் பொதுவுடமைக் கட்சி (மார்க்சிஸ்ட்)</br> |  |
| --- | --- | --- | --- |
| 1980 | கல்லப்பா அவடே | இந்தியத் தேசிய காங்கிரசு (அ) |  |
| 1985 | இந்திய தேசிய காங்கிரசு </br > |  |  |
| 1990 | கே.எல்.மலபடே | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1995 | பிரகாசுண்ணா அவடே | இந்திய தேசிய காங்கிரசு </br > |  |
| 1999 |  |  |  |
| 2004 |  |  |  |
| 2009 | சுரேசு அல்வான்கர் | பாரதிய ஜனதா கட்சி</br> |  |
| 2014 |  |  |  |
| 2019 | பிரகாசுண்ணா அவடே | சுயேச்சை |  |
| 2024 | ராகுல் அவதே | பாரதிய ஜனதா கட்சி</br> | } |
# அன்யா சிங்

**அன்யா சிங்** (Anya Singh) இந்தியாவைச் சேர்ந்த ஒரு நடிகையாவார். புது தில்லியைச் சேர்ந்த இவர் முதலில் சிறு வேடத்தில் அறிமுகமானார். பிறகு, சிங் தனது முதல் முன்னணி பாத்திரத்தில் நடித்தார் 2017 ஆம் ஆண்டு வெளியான அபீப் பைசலின் இசை நாடகத் திரைப்படமான கைதி பேண்ட்டு படத்தில் ஆதார் செயின் உடன் நடித்தார்.
# அன்யா சிங்

## திரைப்படவியல்

; திரைப்படங்கள்  
| 2017 | *கைதி பேண்டு* | பிந்தியா சத்தா |  |
| --- | --- | --- | --- |
| 2019 | *நினு வீடானி நீடானு நேனே* | மாதவி/தியா | தெலுங்கு படம் |
| 2021 | *வேல்* | ரியா |  |
| 2023 | *கோ கயே அம் ககான்* | லட்சுமி "லாலா" லால்வானி |  |
| 2024 | தெரு 2 | சித்தி |  |  
; தொலைக்காட்சி தொடர்கள்  
| 2019 | பியார் உண்மையில் | சுகன்யா |
| --- | --- | --- |
| 2020 | உங்கள் சிறந்த நண்பரை ஒருபோதும் முத்தமிடாதீர்கள் (சீசன் 1) | டானி பிரார் |
| 2022 | *கோன் பனேகி சிகர்வதி* | ராச்குமாரி உமா |
| 2022 | உங்கள் சிறந்த நண்பரை ஒருபோதும் முத்தமிடாதீர்கள் (சீசன் 2) | டானி பிரார் |
| 2023 | *ஜீ கர்தா* | பிரீத் சுகர்மலானி |
# இந்தோனேசிய புள்ளிவிவரங்கள் நிறுவனம்

**இந்தோனேசிய புள்ளிவிவரங்கள் நிறுவனம்** (இந்தோனேசியம்: *Badan Pusat Statistik* (**BPS**); ஆங்கிலம்: *Statistics Indonesia; Central Agency of Statistics*) என்பது இந்தோனேசியாவின் துறை சாராத அரசு நிறுவனமாகும். இந்த நிறுவனம் புள்ளிவிவர ஆய்வுகளை நடத்துவதற்குப் பொறுப்பாகும்.  
இந்த நிறுவனத்தின் முக்கிய வாடிக்கையாளராக இந்தோனேசிய அரசாங்கம் முதன்மை வகிக்கிறது. இருப்பினும் புள்ளிவிவரத் தரவுகளைப் பொதுமக்களுக்கும் பெற்றுக் கொள்ள இயலும். ஆண்டுதோறும் ஆய்வுகள் நடத்தப்படுகின்றன. அவை தேசிய மற்றும் மாநிலச் சமூக-பொருளாதாரம், உற்பத்தி நிறுவனங்கள், மக்கள் தொகை மற்றும் தொழிலாளர் சக்தி உள்ளிட்ட பகுதிகளை உள்ளடக்கியவை ஆகும்.
# இந்தோனேசிய புள்ளிவிவரங்கள் நிறுவனம்

## பொது

1960-ஆம் ஆண்டு, மத்திய புள்ளியியல் பணியகமாக (இந்தோனேசியம்: *Biro Pusat Statistik* (**BPS**); ஆங்கிலம்: *Central Bureau of Statistics*) நிறுவப்பட்ட இந்த நிறுவனம், இந்தோனேசிய அதிபரின் நேரடிப் பொறுப்பின் கீழ் செயல்படுகிறது.  
அதன் செயல்பாடுகளில் பிற அரசு நிறுவனங்களுக்கும் பொதுமக்களுக்கும் தரவுகளை வழங்குதல்; மற்றும் பொருளாதாரம், சமூக மாற்றம் மற்றும் மேம்பாடு குறித்த புள்ளிவிவரங்களை அவ்வப்போது வெளியிட புள்ளிவிவர ஆய்வுகளை நடத்துதல்; ஆகியவை அடங்கும்.  
அத்துடன் இந்த நிறுவனம், பிற பொது அலுவலகங்களில் தரவு செயலாக்கப் பிரிவுகளுக்கு, புள்ளிவிவர தயாரிப்புகளுக்கு ஆதரவு வழங்கி ஊக்குவிப்பதிலும் முன்னோடியாக விளங்குகிறது.
# ஜோஜு ஜார்ஜ்

**ஜோசப் "ஜோஜு" ஜார்ஜ்** (பிறப்பு - அக்டோபர் 22, 1977) ஓர் இந்திய நடிகர், பின்னணிப் பாடகர், இயக்குனர், தயாரிப்பாளர் ஆவார். இவர் முதன்மையாக மலையாளத் திரைப்படத்துறையில் பணியாற்றுகிறார்.  
2015 ஆம் ஆண்டில், *ஒரு செகண்ட் க்ளாஸ் யாத்ரா,* *லுக்கா சுப்பி* ஆகிய திரைப்படங்களில் துணை வேடங்களில் நடித்ததற்காக கேரள மாநில திரைப்பட விருதை வென்றார். இவரது *ஜோசப்* திரைப்படம் 66 வது தேசிய திரைப்பட விருதுகளில் சிறப்புக் குறிப்பு பெற்றது. இவரது நடிப்பு, தயாரிப்புக்காக இருபதுக்கும் மேற்பட்ட விருதுகளைப் பெற்றுள்ளார்.  
2015 ஆம் ஆண்டில், ஜோஜூ திரைப்படத் தயாரிப்பில் இறங்கினார். *சார்லி,* *உதாஹரணம் சுஜாதா* போன்ற படங்களைத் தயாரித்தார். பின்னர், தனது சொந்த தயாரிப்பு நிறுவனமான அப்பு பத்து பப்பு புரொடக்ஷன்ஸை வெற்றிகரமாகத் தொடங்கினார். இது அவரது பல படங்களைத் தயாரித்துள்ளது.
# ஜோஜு ஜார்ஜ்

## இளமை

ஜோஜு, 1977 அக்டோபர் 22 அன்று, கேரளாவின் திருச்சூர் அருகே உள்ள மாலா என்னும் ஊரில் ஜார்ஜ் பரேச்சட்டில், ரோஸி ஜார்ஜ் ஆகியோருக்கு மகனாகப் பிறந்தார். குழூரில் உள்ள அரசுப் பள்ளியில் தனது பள்ளிப்படிப்பை முடித்து, பின்னர் இரிஞ்சலகுடா கிறிஸ்து கல்லூரியில் படித்தார். அதன் பிறகு, 1995 முதல் துணை நடிகராகவும் 1997 தொடங்கி உதவி இயக்குநராகவும் திரைப்படத் துறையில் தனது வாழ்க்கையைத் தொடங்கினார்.
# ஜோஜு ஜார்ஜ்

## தனிப்பட்ட வாழ்க்கை

ஜோஜு 2008 இல் அபாவை மணந்தார். இவருக்கு இயன், சாரா, இவான் என்ற மூன்று குழந்தைகள் உள்ளனர்.
# ஜோஜு ஜார்ஜ்

## விருதுகளும் முன்மொழிவுகளும்

| தேசிய திரைப்பட விருதுகள் | 2019 | சிறப்புக் குறிப்பு (சிறப்புத் திரைப்படம்) | *ஜோசப்* |  |
| --- | --- | --- | --- | --- |
| கேரள மாநில திரைப்பட விருதுகள் | 2021 | சிறந்த நடிகர் | *ஃபிரீடம் ஃபைட்*, நயட்டு, மதுரம், *துறமுகம்* |  |
| 2015 | சிறப்புக் குறிப்பு | *ஒரு செகண்ட் க்ளாஸ் யாத்திரா,* *லுக்கா சுப்பி* |  |  |
| 2018 | சிறந்த குணச்சித்திர நடிகர் | *சோழா*, *ஜோசப்* |  |  |
| கேரள திரைப்பட விமர்சகர்கள் விருது | 2015 | மிகவும் பிரபலமான திரைப்படம் | *சார்லி* |  |
| 2018 | இரண்டாவது சிறந்த நடிகர் | *ஜோசப்* |  |  |
| இரண்டாவது சிறந்த படம் | *ஜோசப்* |  |  |  |
| பிலிம்பேர் விருதுகள் தெற்கு | 2018 | சிறந்த நடிகர் (மலையாளம்) | *ஜோசப்* |  |
| 2024 | சிறந்த படம்-மலையாளம் | *இரட்ட* |  |  |
| 2024 | சிறந்த நடிகர்-மலையாளம் | *இரட்ட* |  |  |
| 2024 | சிறந்த நடிகருக்கான விமர்சகர்கள் விருது-மலையாளம் | *இரட்ட* |  |  |
| 2021 | சிறந்த துணை நடிகர் | *நயட்டு* |  |  |
| தென்னிந்திய சர்வதேச திரைப்பட விருதுகள் | 2016 | சிறந்த நகைச்சுவை நடிகர் (மலையாளம்) | *ஆக்சன் ஹீரோ பிஜு* |  |
| 2017 | சிறந்த துணை நடிகர் (மலையாளம்) | *ராமன்டே எடந்தோட்டம்* |  |  |
| 2018 | சிறந்த நடிகர் (மலையாளம்) | *ஜோசப்* |  |  |
| எதிர்மறை பாத்திரத்தில் சிறந்த நடிகர் (மலையாளம்) | *ஞான் மேரிக்குட்டி* |  |  |  |
| 2019 | சிறந்த துணை நடிகர் (மலையாளம்) | *ஜூன்* |  |  |
| 2020 | சிறந்த துணை நடிகர் (மலையாளம்) | *ஹலால் லவ் ஸ்டோரி* |  |  |
| ஏசியாநெட் திரைப்பட விருதுகள் | 2017 | சிறப்பு நடுவர் விருது (நடுவர்) | *உதஹரனம் சுஜாதா* |  |
| 2018 | சிறப்பு நடுவர் விருது (நடுவர்) | *ஜோசப்* |  |  |
| வனிதா திரைப்பட விருதுகள் | 2017 | மிகவும் பிரபலமான திரைப்படம் | *உதாஹரனம் சுஜாதா* |  |
| 2018 | ஆண்டின் சிறந்த நடிகர் | *ஜோசப்* |  |  |
| சிபிசி திரைப்பட விருதுகள் | 2018 | சிறந்த நடிகர் | *ஜோசப்* |  |
| ஆசியாவிசன் விருதுகள் | 2018 | சிறந்த குணச்சித்திர நடிகர் | *ஜோசப்* |  |
| பிளவர்ஸ் இந்திய திரைப்பட விருதுகள் | 2018 | சிறந்த குணச்சித்திர நடிகர் | *உதாரணம் சுஜாதா*,
*ராமன்டே ஈடன்தோட்டம்* |  |
| சமூகப் பொறுப்பு பற்றிய சிறந்த படம் | *உதாஹரனம் சுஜாதா* |  |  |  |
| வட அமெரிக்க திரைப்பட விருதுகள் (NAFA) | 2017 | சிறந்த குணச்சித்திர நடிகர் | *ஆக்சன் ஹீரோ பிஜு* |  |
| 2018 | எதிர்மறை பாத்திரத்தில் சிறந்த நடிகர் | *ராமன்டே ஈடன்தோட்டம்* |  |  |
| மூவிஸ்ட்ரீட் திரைப்பட விருதுகள் | 2019 | சிறந்த நடிகர் | *ஜோசப்* |  |
| ரெட் எஃப்எம் மலையாள இசை விருதுகள் | 2019 | சிறந்த நாட்டுப்புறப் பாடல் | *பண்டு பாதவரம்பத்திலூடே* (*ஜோசப்*) |  |
| 10வது தென்னிந்திய சர்வதேச திரைப்பட விருதுகள் | 2021 | சிறந்த துணை நடிகர் | *ஹலால் லவ் ஸ்டோரி* |  |
| 3வது டையோராமா சர்வதேச திரைப்பட விழாவில் கோல்டன் ஸ்பாரோ விருது | 2021 | சிறந்த நடிகர் | *நயட்டு* | } |
# நஸ்ரின் மொகமதி

**நஸ்ரின் மொகமதி** (*Nasreen Mohamedi*:1937–1990) ஓர் இந்தியக் கலைஞர் ஆவார். இவர் தனது கோட்டோவியம் அடிப்படையிலான ஓவியங்களுக்காக நன்கு அறியப்பட்டவர். இன்று இந்தியாவைச் சேர்ந்த மிக முக்கியமான நவீன கலைஞர்களில் ஒருவராக கருதப்படுகிறார். இவரது வாழ்நாளில் இந்தியாவிற்கு வெளியே ஒப்பீட்டளவில் அறியப்படாத போதிலும், மொகமதியின் படைப்புகள் சர்வதேச அளவில் குறிப்பிடத்தக்க அளவில் கவனத்தைப் பெற்றது. மேலும் கடந்த தசாப்தத்தில் பாராட்டையும் பெற்றுள்ளன.  
இவரது படைப்புகள் நியூயார்க்கில் உள்ள நியூயார்க் நவீனக்கலை அருங்காட்சியகம், புது தில்லியில் உள்ள கிரண் நாடார் கலை அருங்காட்சியகம், ஜெர்மனியின் காசலில் ஐந்து ஆண்டுகளுக்கு ஒருமுறை நடைபெறும் சமகால கலை கண்காட்சி மற்றும் தல்வார் கலைக்கூடம் ஆகியவற்றில் காட்சிக்கு வைக்கப்பட்டுள்ளன. இது 2003 ஆம் ஆண்டில் இந்தியாவுக்கு வெளியே அவரது படைப்புகளின் முதல் தனி கண்காட்சியை ஏற்பாடு செய்தது.
# நஸ்ரின் மொகமதி

## வாழ்க்கை மற்றும் தொழில்

1937 ஆம் ஆண்டில் இந்தியாவின் கராச்சியில் ஒரு செல்வ செழிப்பானக் குடும்பத்தில் பிறந்தார். இவர் இசுலாமிய சுலைமானி போக்ராப் பிரிவைச் சேர்ந்த பத்ருதீன் தியாப்ஜி<nowiki/>யின் குடும்பத்தில் எட்டு குழந்தைகளில் ஒருவராக இருந்தார். இவரது இளம் வயதிலேயே இவரது தாயார் இறந்துவிட்டார். இவரது தந்தை பகுரைனில் மற்ற வணிக முயற்சிகளுடன் ஒரு புகைப்பட உபகரணக் கடையை வைத்திருந்தார். பின்னர், இவரது குடும்பம் 1944 இல் மும்பைக்கு குடிபெயர்ந்தது. பின்னர் மொகமதி 1954 முதல் 1957 வரை இலண்டனில் உள்ள செயின்ட் மார்ட்டின் கலைப்பள்ளியில் பயின்றார். பகுரைனில் தனது குடும்பத்துடன் சிறிது காலம் வாழ்ந்த பிறகு, மொகமதி 1961 முதல் 1963 வரை பாரிசில் ஒரு உதவித்தொகையில் படித்தார். அங்கு இவர் ஒரு அச்சுத் தயாரிப்பு விடுதியிலும் பணியாற்றினார். இந்தியா திரும்பியதும், மும்பையில் உள்ள பூலாபாய் தேசாய் கலை நிறுவனத்தில் சேர்ந்தார். இங்கு அவர் வி. எஸ். கெய்டோண்டே, எம். எஃப். ஹுசைன் மற்றும் தயிப் மேத்தா உள்ளிட்ட அந்த நேரத்தில் பணியாற்றிய பிற கலைஞர்களை சந்தித்தார். பூலாபாய் தேசாய் நிறுவனத்தில் சேர்ந்த சிறிது காலத்திற்குப் பிறகு, இவரது முதல் தனி கண்காட்சி நடத்தப்பட்டது. மும்பையில் இவர் சுருக்க கலைப் படைப்புகளை உருவாக்கும் கலைஞர் ஜெராம் படேலை சந்தித்தார். பின்னர், அவர் இவரது நண்பராகவும் சக ஊழியராகவும் ஆனார். அதே நேரத்தில் பத்மசிறீ (1971) விருது பெற்ற கலைஞர் கெய்டோண்டே இவரது வழிகாட்டியாக பணியாற்றினார்.  
இவரது படைப்புகள் நியூயார்க்கில் உள்ள நவீனக்கலை அருங்காட்சியகம், புது தில்லியில் உள்ள கிரண் நாடார் கலை அருங்காட்சியகம், ஜெர்மனியின் காசலில் ஐந்து ஆண்டுகளுக்கு ஒருமுறை நடைபெறும் சமகால கலை கண்காட்சி மற்றும் தல்வார் அருங்காட்சியகம் ஆகியவற்றில் காட்சிக்கு வைக்கப்பட்டுள்ளன.
# சிரோல் சட்டமன்றத் தொகுதி

**சிரோல் சட்டமன்றத் தொகுதி** (Shirol Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. சிரோல், ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சிரோல் சட்டமன்றத் தொகுதி

## சட்டமன்ற உறுப்பினர்கள்

| 1952 | ராஜாராம் பகடே | இந்திய தேசிய காங்கிரசு</br> |
| --- | --- | --- |
| 1957 | சத்கொண்டா ரெவ்கொண்டா பாட்டீல் | சுயேச்சை |
| 1962 | ரத்னப்ப கும்பர் | இந்திய தேசிய காங்கிரசு</br> |
| 1967 |  |  |
| 1972 |  |  |
| 1978 |  |  |
| 1980 | தினகர்ராவ் யாதவ் | இந்திய விவசாயிகள் மற்றும் தொழிலாளர் கட்சி</br> |
| 1985 | சரோசினி காஞ்சிரே | இந்திய தேசிய காங்கிரசு</br> |
| 1990 | ரத்னப்ப கும்பர் |  |
| 1995 |  |  |
| 1999 | சத்கொண்டா ரெவ்கொண்டா பாட்டீல் |  |
| 2004 | ராசூ செட்டி | சுயேச்சை |
| 2009 | சத்கொண்டா ரெவ்கொண்டா பாட்டீல் | இந்திய தேசிய காங்கிரசு</br> |
| 2014 | உல்காசு பாட்டீல் | சிவ சேனா |
| 2019 | ராசேந்திர பாட்டீல் யாத்ரவ்கர் | சுயேச்சை |
| 2024 | ராசர்சி சாகு விகாசு ஆகாடி |  |
# சாலோர்

**சாலோர்** (இந்தோனேசியம்: *Salor Indah*; ஆங்கிலம்: *Salor Indah, Kurik, Merauke*) என்பது இந்தோனேசியா, தெற்கு பப்புவா மாநிலம், மெராக்கே பிராந்தியம், குரிக் மாவட்டத்தில் உள்ள கிராமப்புற நகரமாகும்.  
இந்த நகரம் ஒருங்கிணைந்த தன்னாட்சி நகரமாக *(Kota Terpadu Mandiri)* உருவாக்கப்பட்டு வருகிறது. தற்போது இந்த நகரம், தெற்கு பப்புவா மாநிலத்தின் நிர்வாக மையமாகச் செயல்படுகிறது.
# சாலோர்

## காலநிலை

சாலோர் நகரத்தின் சராசரி காலநிலை அட்டவணை:
# நவ்ஜோத் அல்தாப்

பெரும்பாலும் "நவ்ஜோத்" என்று குறிப்பிடப்படும் **நவ்ஜோத் அல்தாப்** (*Navjot Altaf*) தற்போது இந்தியாவின் பஸ்தர் மற்றும் மும்பையில் வசிக்கும் ஒரு கலைஞர் ஆவார். தனது நான்கு தசாப்த கால வாழ்க்கையில், நவ்ஜோத் ஓவியம், வரைதல், புகைப்படம் எடுத்தல், சிற்பம், நிகழ்படம், நிறுவல், கலப்பு-ஊடகம் மற்றும் பொது கலை உள்ளிட்ட பல்வேறு ஊடகங்களில் பணியாற்றியுள்ளார். நவ்ஜோத்தின் கலை கலை வரலாறு பற்றிய விரிவான அறிவிலிருந்தும், இந்தியாவின் பழங்குடி கைவினைத்திறனைப் பற்றிய புரிதலிலிருந்தும், குறிப்பாக பஸ்தர் பிராந்தியத்திலிருந்து பெறப்படுகிறது. இலண்டனில் உள்ள டேட் மாடர்ன் கலைக்கூடம், புதுதில்லியில் உள்ள தேசிய நவீன கலைக்கூடம், ஆத்திரேலியாவின் சிட்னியிலுள்ள XV சிட்னி பைனாலே மற்றும் நியூயார்க் நகரம் மற்றும் புதுதில்லியின் தல்வார் கலைக்கூடம் உள்ளிட்ட உலகெங்கிலும் உள்ள காட்சியகங்கள் மற்றும் அருங்காட்சியகங்களில் இவரது படைப்புகள் காட்சிக்கு வைக்கப்பட்டுள்ளன.
# நவ்ஜோத் அல்தாப்

## வாழ்க்கை மற்றும் தொழில்

1949 ஆம் ஆண்டில் இந்தியாவின் மீரட்டில் பிறந்த நவ்ஜோத், மும்பையில் உள்ள சர் ஜே. ஜே. கலைப்பள்ளியில் நுண்கலை மற்றும் பயன்பாட்டு கலைகளில் பட்டம் பெற்றார். அங்கு இவர் கலைஞர் அல்தாப்பை சந்தித்தார். இவர்கள் 1972 இல் திருமணம் செய்து கொண்டனர். அடுத்த மூன்று தசாப்தங்களில் விரிவாக ஒன்றாக பயணம் செய்து ஒரு அரங்கத்தைத் தொடங்கினர். நவ்ஜோத் அவர்களின் உறவு தனது கலை வளர்ச்சியின் முக்கிய பகுதியாக இருப்பதாக தொடர்ந்து குறிப்பிடுகிறார்.
# நவ்ஜோத் அல்தாப்

## வாழ்க்கை மற்றும் தொழில்

### செயல்பாடுகள்

நவ்ஜோத் மற்றும் அவரது கணவர் இருவரும் 1970 களில் முற்போக்கு இளைஞர் இயக்கத்தில் உறுப்பினர்களாக இருந்தனர். மேலும் தாராளவாத அரசியல் சித்தாந்தம் இவரது வாழ்க்கை முழுவதும் இவரது படைப்புகளில் தொடர்ந்து வெளிப்பட்டது. நவ்ஜோத்தின் பெரும்பாலான படைப்புகள் கலைஞருக்கும் பார்வையாளருக்கும் இடையிலான எதிர்பார்க்கப்படும் தொடர்புகளை கேள்வி கேட்கவும் விரிவுபடுத்தவும் முயற்சிக்கின்றன. இது கலைப் படைப்புகளைச் சுற்றி ஒரு கூட்டுறவு, இயங்கியல் உரையாடலை உருவாக்குகிறது. "கலை" மற்றும் "கைவினை" ஆகியவற்றுக்கு இடையேயான ஏற்றுக்கொள்ளப்பட்ட வரையறையை துணிச்சலாக சவால் செய்யும் வகையில், நவ்ஜோத் இந்தியாவின் பாரம்பரிய கைவினைஞர்களுடன், குறிப்பாக பஸ்தார் கிராமங்களில், தனது சிற்பங்கள் மற்றும் நிறுவல்களை உருவாக்குவதில் ஒத்துழைத்துள்ளார். மேலும் அவர்களின் படைப்புகளை மும்பையில் கண்காட்சிகளுக்கு கொண்டு வரவும் பணியாற்றியுள்ளார். வாய்வழி வரலாறு, சடங்கு மற்றும் வகுப்புவாத உருவாக்கம் ஆகியவற்றில் இவரது ஆர்வம் மற்ற கூட்டுறவுத் திட்டங்களுக்கு வழிவகுத்தது. மேலும் நெருக்கம் மற்றும் ஆசை பற்றிய கருத்துக்கள் பற்றிய பன்முகத் தொடர்புக்கான இடத்தை உருவாக்கியது.
# நவ்ஜோத் அல்தாப்

## வாழ்க்கை மற்றும் தொழில்

### பெண்ணியம்

பல வழிகளில், நவ்ஜோத்தின் பெண்கள் பிரச்சினைகளில் ஈடுபாடு, இவரது கூட்டுத் திட்டங்களுக்கு அடித்தளமாக இருக்கும் அதே சமூக செயல்பாட்டில் இருந்து உருவாகிறது.. இவரது பெரும்பாலான படைப்புகள் பாரம்பரிய பெண் கைவினைப் பொருட்களான நெசவு போன்றவற்றை சமகால உயர் கலையின் பின்னணியில் நிலைநிறுத்துகின்றன. அவ்வாறு செய்வதன் மூலம், கைவினைஞர்களுக்கு ஒரு புதிய அளவிலான தனிப்பட்ட மற்றும் கலை நிறுவனத்தை இது வழங்குகிறது. நவ்ஜோத்தின் பல சிற்பங்கள் பெண் உடலுடனும் இந்திய கலையில் அதன் பிரதிநிதித்துவத்துடனும் நேரடியாக ஈடுபடுகின்றன, பெரும்பாலும் பாரம்பரிய கருவுறுதல் உருவங்கள் அல்லது பெண் தெய்வங்களின் வடிவங்களைத் தூண்டிவிடுகின்றன மற்றும் அவற்றைத் தலைகீழாக மாற்றுகின்றன.
# கொண்டகவான்

**கொண்டகவான்** (*Kondagaon*), இந்தியாவின் சத்தீஸ்கர் மாநிலத்தின் கொண்டகவான் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான ராய்ப்பூருக்கு தெற்கே 230 கிலோ மிட்டர் தொலைவிலும், ஜெகதல்பூருக்கு வடமேற்கே 75 கிலோ மீட்டர் தொலைவிலும் உள்ளது. இந்நகர மக்கள் ஹல்பி மொழியைப் பேசுகின்றனர். இந்நகரம் சிவப்பு தாழ்வாரம் பகுதியில் உள்ளது. இந்நகரம் கோயில் மணிகள் உற்பத்தி செய்யும் உலோகக் கைவினைஞர்கள் அதிகம் கொண்டதால், இந்நகரத்தை கைவினைஞர்கள் நகரம் என்றும் அழைப்பர்.
# கொண்டகவான்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 18 வார்டுகளும், 7,014 குடியிருப்புகளும் கொண்ட கொண்டகவான் நகரத்தின் மக்கள் தொகை 30,921 ஆகும். அதில் 15,346 ஆண்கள் மற்றும் 15,575 பெண்கள் உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். சராசரி எழுத்தறிவு 79.39 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 27.31 % மற்றும் 10.40 % வீதம் உள்ளனர். இந்நகரத்தில் இந்து சமயத்தினர் 90.21%, இசுலாமியர் 3.87%, சமணர்கள் 2.03%, பௌத்தர்கள் 0.70%, கிறித்தவர்கள் 1.97%, சீக்கியர்கள் 1.04% மற்றும் பிற சமயத்தினர் 0.19% வீதம் உள்ளனர்.
# முங்கேலி

**முங்கேலி** (*Mungeli*), இந்தியாவின் சத்தீஸ்கர் மாநிலத்தின் முங்கேலி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான ராய்ப்பூருக்கு வடக்கே 104 கிலோ மீட்டர் தொலைவிலும்; பிலாஸ்பூருக்கு மேற்கே 51 கிலோ மீட்டர் தொலைவிலும் உள்ளது.
# முங்கேலி

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 24 வார்டுகளும், 7511 குடியிருப்புகளும் கொண்ட முங்கேலி நகரத்தின் மக்கள் தொகை 36450 ஆகும். அதில் 18553 ஆண்கள் மற்றும் 17897 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.68% ஆக உள்ளனர். பாலின விகிதம் 1000 ஆண்களுக்கு 965 பெண்கள் வீதம் உள்ளனர். சராசரி எழுத்தறிவு 69.55% o வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 18.42% மற்றும் 1.84% வீதம் உள்ளனர். இந்நகரத்தில் இந்தி மொழியுடன், வட்டார மொழியாக சத்திசுகரி மொழி பேசப்படுகிறது.
# கதிரவ மறைப்பு, மார்ச் 29,2025

சந்திரனின் சுற்றுப்பாதையின் ஏறும் இணைவுப் புள்ளியில் 0.9376 அளவிலான ஒரு பகுதிக் கதிரவ மறைப்பு மார்ச் 29,2025 சனிக்கிழமை அன்று நிகழ்ந்தது. பூமிக்கும் சூரியனுக்கும் இடையில் சந்திரன் கடந்து செல்லும் போது கதிரவ மறைப்பு ஏற்படுகிறது. இதனால் பூமியில் இருந்து பார்ப்பவர்களுக்கு, சூரியனின் உருவம் முற்றிலுமாகவோ பகுதியளவோ மறைந்து காணப்படும்.  
வடகிழக்கு அமெரிக்கா, கிழக்கு கனடா, கிரீன்லாந்து, ஐரோப்பா, வடமேற்கு ஆப்பிரிக்கா, வடமேற்கு ரஷ்யாவின் சில இடங்களில் இப்பகுதி மறைப்பு காணப்பட்டது.
# கதிரவ மறைப்பு, மார்ச் 29,2025

## மறைப்பு விவரங்கள்

இக்கதிரவ மறைப்பு பற்றிய விவரங்களைக் காட்டும் இரண்டு அட்டவணைகள் கீழே காட்டப்பட்டுள்ளன. முதல் அட்டவணை சந்திரனின் நிழல் பகுதி குறிப்பிட்ட அளவுருவை அடையும் நேரங்களை கோடிட்டுக் காட்டுகிறது. இரண்டாவது அட்டவணை இந்த மறைப்பு தொடர்பான பல்வேறு அளவுருக்களை விவரிக்கிறது.
**மார்ச்சு 29, 2025 கதிரவ மறைப்பு நேரம்**  
| முதலாவது குறை நிழல் வெளித்தொடர்பாதல் | 2025 மார்ச்சு 29 08:51:52.5 ஒ.பொ.நே |  |
| --- | --- | --- |
| உச்சம் | 2025 மார்ச்சு 29 10:48:36.1 ஒ.பொ.நே |  |
| மறைவுப் பாதையைச் சந்தித்தல் | 2025 மார்ச்சு29 10:58:59.4 ஒ.பொ.நே |  |
| வெளிக்கோட்டுச் சந்திப்பு | 2025 மார்ச்சு 29 11:47:27.0 ஒ.பொ.நே |  |
| இறுதி குறை நிழல் வெளித்தொடர்புறல் | 2025 மார்ச்சு 29 12:44:54.0 ஒ.பொ.நே | } |
**மார்ச்சு 29, 2025 மறைப்பு தொடர்பான அளவுருக்கள்**  
| Eclipse magnitude | 0.93760 |  |
| --- | --- | --- |
| Eclipse obscuration | 0.93057 |  |
| Gamma | 1.04053 |  |
| Sun ascension | 00h33m03.1s |  |
| Sun declination | +03°33'55.0" |  |
| Sun semi-diameter | 16'01.1" |  |
| Sun equatorial horizontal parallax | 08.8" |  |
| Moon ascension | 00h31m00.8s |  |
| Moon declination | +04°29'34.1" |  |
| Moon semi-diameter | 16'39.4" |  |
| Moon equatorial horizontal parallax | 1°01'07.8" |  |
| ΔT | 71.9 s | } |
# கதிரவ மறைப்பு, மார்ச் 29,2025

## மறைப்புக் காலம்

இந்தக் கதிரவ மறைப்பு, ஒரு மறைப்புப் பருவத்தின் போது நிகழ்கிறது. ஒரு மறைப்புப் பருவம் என்பது தோராயமாக ஆறு மாதங்களுக்கு ஒரு முறை நிகழும். ஒவ்வொரு ஆண்டும் இரண்டு (அல்லது எப்போதாவது மூன்று) மறைவுப் பருவங்கள் மட்டுமே நிகழ்கின்றன. மேலும், ஒவ்வொரு பருவமும் சுமார் 35 நாட்கள் நீடித்துப் பிறகு 173 நாட்கள் கழித்தே மீண்டும் நிகழ்கிறது. இதனால் ஒவ்வொரு ஆண்டும் தவறாமல் இரண்டு முழு மறைப்புப் பருவங்கள் நிகழ்கின்றன. ஒவ்வொரு மறைப்புப் பருவத்திலும் இரண்டு அல்லது மூன்று மறைப்புகள் நேர்கின்றன. கீழே உள்ள வரிசையில், ஒவ்வொரு மறைப்பும் அடுத்தடுத்த பதினான்கு நாட்களுக்கு ஒரு முறை நிகழ்கின்றது.  
**மார்ச் 2025 மறைப்பு**  
| முழு சந்திர மறைப்பு - சந்திர சாரோசு 123 | பகுதி சூரிய மறைப்பு - சூரிய சாரோசு 149 | } |
| --- | --- | --- |
# மிராஜ் சட்டமன்றத் தொகுதி

**மிராஜ் சட்டமன்றத் தொகுதி** (Miraj Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. மிராஜ், சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# மிராஜ் சட்டமன்றத் தொகுதி

## சட்டமன்ற உறுப்பினர்கள்

| 1952 | சிறீமதிபாய் கலந்த்ரே | இந்திய தேசிய காங்கிரசு</br> |
| --- | --- | --- |
| 1957 | குண்டு தசரத பாட்டீல் |  |
| 1962 |  |  |
| 1967 |  |  |
| 1972 | நரசிம்ம பதக் | சுயேச்சை |
| 1978 | மோகன்ராவ் சிண்டே | இந்திய தேசிய காங்கிரசு</br> |
| 1980 | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |
| 1990 | சரத் ராமகொண்டா பாட்டீல் | ஜனதா தளம் |
| 1995 |  |  |
| 1999 | கபீசு தாத்துரே | இந்திய தேசிய காங்கிரசு</br> |
| 2004 |  |  |
| 2009 | சுரேசு காடே | பாரதிய ஜனதா கட்சி</br> |
| 2014 |  |  |
| 2019 |  |  |
| 2024 |  |  |
# சக்தி நகரம்

**சக்தி நகரம்** (*Sakti*), இந்தியாவின்சத்தீஸ்கர் மாநிலத்தின் சக்தி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். ராய்ப்பூருக்கு வடகிழக்கே 205.4 கிலோ மீட்டர் தொலைவிலும்; பிலாஸ்பூருக்கு 92.3 கிழக்கே கிலோ மீட்டர் தொலைவிலும் உள்ளது.
# சக்தி நகரம்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 18 வார்டுகளும், 4,529 குடியிருப்புகளும் கொண்ட சக்தி நகரத்தின் மக்கள் தொகை 21,955 ஆகும். அதில் 11,111 ஆண்கள் மற்றும் 10,844 பெண்கள் உள்ளனர். பாலின விகிதம் 1000 ஆண்களுக்கு 976 பெண்கள் வீதம் உள்ளனர். சராசரி எழுத்தறிவு f 70.28 % வீதம் உள்ளது. மக்கள் தொகையில் 6 வயதிற்குட்பட்ட குழந்தைகள் ஆக 11.79 % வீதம் உள்ளனர் இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.82 % மற்றும் 5.44 % வீதம் உள்ளனர். இந்நகரத்தில் இந்து சமயத்தினர் 94.66%, இசுலாமியர் 4.27%, சமணர்கள் , பௌத்தர்கள், கிறித்தவர்கள் 0.52%, சீக்கியர்கள் 0.41% மற்றும் பிற சமயத்தினர் 0.14% வீதம் உள்ளனர். இந்நகரத்தில் வட்டார மொழியாக சத்திசுகரி மொழி பேசப்படுகிறது.
# சக்தி நகரம்

## போக்குவரத்து

### தொடருந்து நிலையம்

ஹவுரா-நாக்பூர்-மும்பை இருப்புப்பாதையில் அமைந்த சக்தி தொடருந்து நிலையம், ராய்ப்பூர், பிலாஸ்பூர், புவனேஸ்வரம், ஹவுரா, மும்பை, நாக்பூர் போன்ற நகரங்களுக்குச் செல்லும் தொடருந்துகள் சக்தி இரயிவே நிலையத்தில் நின்று செல்கிறது.
# சக்தி நகரம்

## போக்குவரத்து

### நெடுஞ்சாலைகள்

ராய்ப்பூர்-புவனேஸ்வரத்தை இணைக்கும் தேசிய நெடுஞ்சாலை எண் 200, சக்தி நகரம் வழியாகச் செல்கிறது.
# சக்தி நகரம்

## தொழில்கள்

- சக்தி நகரத்தில் வேளாண்மைக்கு தேவையான டிரெய்லர் மற்றும் டிப்பர்கள் உற்பத்தி செய்யும் தொழிற்சாலைகள் கொண்டுள்ளது. சக்தி நகரத்தைச் சுற்றிய பகுதிகளில் டோலமைட்டு கனிமம் அதிக அளவில் வெட்டி எடுக்கப்படுகிறது.
# சக்தி நகரம்

## கல்வி

**பள்ளிக்கூடங்கள்**
- ஜிண்டால் வோர்ல்டு ஸ்கூல்
- சரஸ்வதி சிசு மந்திர்
- அரசு மேனிலைப்பள்ளி
- எம். எல். ஜெயின் மேனிலைப்பள்ளி
- அரசு பி. எஸ். சர்வானி பள்ளிக்கூடம்
**கல்லூரிகள்**
- ஜெ. எல். என் கல்லூரி
- அரசு கிராந்தி பாரதிய கல்லூரி
- சி. வி. இராமன் கல்லூரி
# மக்கள் நல்லாட்சி கட்சி

**மக்கள் நல்லாட்சிக் கட்சி** (ஜன சுராஜ் கட்சி) (People's Good Governance Party) என்பது இந்தியாவின் பீகாரில் 28 ஆகத்து 2023 அன்று பிரசாந்த் கிசோரால் தொடங்கப்பட்ட ஒரு அரசியல் கட்சியாகும்..
# மக்கள் நல்லாட்சி கட்சி

## 2025 பீகார் தேர்தல்

பீகார் சட்டமன்றத்தின் அனைத்து 243 சட்டமன்றத் தொகுதிகளிலும் போட்டியிடுவதாக ஜான் சுராஜ் கட்சி அறிவித்துள்ளது.
# அம்பாகர் சௌக்கி

**அம்பாகர் சௌக்கி**, (*Ambagarh Chowki*), இந்தியாவின் சத்தீஸ்கர் மாநிலத்தின் மொகலா-மன்பூர்-அம்பாகர்சௌக்கி மாவட்டத்தில் உள்ள பேரூராட்சி ஆகும். இது மாவட்டத் தலைமையிடமான மொகலாவிற்கு வடக்கே 23.7 கிலோ மீட்டர் தொலைவிலும்; மாநிலத் தலைநகரான ராய்ப்பூருக்கு தென்மேற்கே 123 கிலோ மீட்டர் தொலைவிலும் உள்ளது.
# அம்பாகர் சௌக்கி

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 15 வார்டுகளும், 2,176 குடியிருப்புகளும் கொண்ட அம்பாகர் சௌக்கி நகரத்தின் மக்கள் தொகை 9,889 ஆகும். அதில் 4,851 ஆண்கள் மற்றும் 5,038 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.71 % வீதம் உள்ளனர். பாலின விகிதம் 1000 ஆண்களுக்கு 1039 பெண்கள் வீதம் உள்ளனர். சராசரி எழுத்தறிவு 87.20 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 21.16 % மற்றும் 8.71 % வீதம் உள்ளனர். இந்நகரத்தில் இந்து சமயத்தினர் 87.11%, இசுலாமியர் 7.30%, சமணர்கள் 0.69%, பௌத்தர்கள் 3.44%, கிறித்தவர்கள் 0.63%, சீக்கியர்கள் 0.71% மற்றும் பிற சமயத்தினர் 0.13% வீதம் உள்ளனர்.
# மொகலா

**மொகலா** (*Mohla*), இந்தியாவின் சத்தீஸ்கர் மாநிலத்தில் புதிதாக நிறுவப்பட்ட மொகலா-மன்பூர்-அம்பாகர்சௌக்கி மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும்.இது மாநிலத் தலைநகரான ராய்ப்பூருக்கு தென்மேற்கே 155.2 கிலோ மீட்டர் தொலைவில் உள்ளது.
# மொகலா

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 1,106 குடியிருப்புகள் கொண்ட மொகலா ஊராட்சியின் மக்கள் தொகை 4,952 ஆகும். அதில் 2,685 ஆண்கள் மற்றும் 2,267 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.88 % வீதம் உள்ளனர். பாலின விகிதம் 1000 ஆண்களுக்கு 844 பெண்கள் வீதம் உள்ளனர். சராசரி எழுத்தறிவு 87.81 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 576 மற்றும் 1,059 வீதம் உள்ளனர்.
# மத்திய பப்புவா

**மத்திய பப்புவா மாநிலம்** (இந்தோனேசியம்: *Provinsi Papua Tengah*; ஆங்கிலம்: *Province of Central Papua*) என்பது நியூ கினி தீவில்; இந்தோனேசியா, மேற்கு நியூ கினியின், தெற்குப் பகுதியில் உள்ள ஒரு மாநிலம் ஆகும். மேற்கு நியூ கினி நிலப் பகுதி **இந்தோனேசிய நியூ கினி** அல்லது **இந்தோனேசிய பப்புவா** என்றும் அழைக்கப்படுகிறது.  
பப்புவா மாநிலத்தின் முன்னாள் எட்டு பகுதிகளில் இருந்து சூலை 25, 2022 அன்று இந்த மாநிலம் அதிகாரப்பூர்வமாக நிறுவப்பட்டது.  
இந்த மாநிலம் 61,072.91 கிமீ<sup>2</sup> பரப்பளவைக் கொண்டது; மற்றும் 2024-ஆம் ஆண்டின் நடுப்பகுதியில் அதன் மக்கள் தொகை அதிகாரப்பூர்வ மதிப்பீடு 1,472,910 ஆக இருந்தது (784,670 ஆண்கள் மற்றும் 688,240 பெண்கள்).
# மத்திய பப்புவா

## நிலவியல்

இந்த மாநிலத்தின் மேற்கில் மேற்கு பப்புவா; வடக்கு மற்றும் வடகிழக்கில் பப்புவா மாநிலம்; கிழக்கில் மேல்நில பப்புவா; தென்கிழக்கில் தெற்கு பப்புவா ஆகிய இந்தோனேசிய மாநிலங்கள், நில எல்லைகளாக அமைகின்றன.  
மாநிலத்தின் தலைநகரம் நபிர்; நபிர் பிராந்தியத்தின் *(Nabire Regency)* வாங்கார் மாவட்டத்தில் அமைந்துள்ளது. இருப்பினும் மிமிக்கா பிராந்தியத்தில், திமிக்கா *(Timika)* நகரம்தான் மிகப்பெரிய நகரம் என அறியப்படுகிறது.
# மத்திய பப்புவா

## நிலவியல்

### தெலுக் சந்திரவாசி தேசியப் பூங்கா

மத்திய பப்புவா மாநிலம், வடக்கு மற்றும் தெற்குப் பகுதிகளில் கடல்களால் சூழப்பட்டுள்ளது. நபிர் நகரம், மத்திய பப்புவாவின் வடக்குப் பகுதியில் அமைந்துள்ளது. தாழ்நிலப் பகுதியில் அமைந்துள்ள மத்திய பப்புவா மாநிலம், தெலுக் சந்திரவாசி தேசியப் பூங்காவிற்கு *(Teluk Cenderawasih National Park)* மிக அருகில் உள்ளது.  
இந்த பூங்கா பவளப்பாறைகள், வெள்ளை மணல் தீவுகள் மற்றும் திமிங்கலச் சுறாக்களுக்குப் பெயர் பெற்றது. கடல் சுற்றுலாவிற்கு மிகச் சிறந்த இடம் என்றும் அறியப்படுகிறது. மத்திய பப்புவாவின் தெற்குப் பகுதி பெரும்பாலும் சதுப்பு நிலப்பகுதியாக உள்ளது.  
அதன் மத்தியப் பகுதியில், இந்தோனேசியாவின் மிக உயரமான புன்சாக் ஜெயா மலை உள்ளது. அத்துடன், ஜெயவிஜயா மலைகளால் *(Jayawijaya Mountains)* ஆதிக்கம் செலுத்தப்படுகிறது. இந்த மலைத் தொடரில்தான் கிராஸ்பெர்க் தங்கச் சுரங்கம் *(Grasberg mine)* உள்ளது.
# மத்திய பப்புவா

## மத்திய பப்புவா மாநில பிராந்தியங்கள்

மத்திய பப்புவா மாநிலம் 8 பிராந்தியங்களைக் கொண்டுள்ளது.  
1. டெய்யாய் பிராந்தியம் *(Deiyai Regency)*
1. டோகியாய் பிராந்தியம் *(Dogiyai Regency)*
1. இந்தான் ஜெயா பிராந்தியம் *(Intan Jaya Regency)*
1. மிமிக்கா பிராந்தியம் *(Mimika Regency)*
1. நபிர் பிராந்தியம் *(Nabire Regency)*
1. பணியாய் பிராந்தியம் *(Paniai Regency)*
1. புஞ்சாக் பிராந்தியம் *(Puncak Regency)*
1. புஞ்சாக் ஜெயா பிராந்தியம் *(Puncak Jaya Regency)*
# மத்திய பப்புவா

## நியூ கினி

நியூ கினி என்பது ஒரு தீவு; உலகின் இரண்டாவது பெரிய தீவு.  
- நியூ கினி தீவின் மேற்குப் பகுதியில் இந்தோனேசியாவின் 6 மாநிலங்கள் உள்ளன.
- நியூ கினி தீவின் கிழக்குப் பகுதியில் பப்புவா நியூ கினி எனும் தனி ஒரு நாடு உள்ளது. 1975-ஆம் ஆண்டில் ஆஸ்திரேலியாவிடம் இருந்து விடுதலை பெற்று **பப்புவா நியூ கினி** என்ற ஒரு தனி நாடானது.
# பிரவுனைட்டு

**பிரவுனைட்டு** (*Braunite*) என்பது Mn<sup>2+</sup>Mn<sup>3+</sup><sub>6</sub>[O<sub>8</sub>SiO<sub>4</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிலிக்கேட்டு வகை கனிமமான இதில் ஈரிணைதிற மற்றும் மூவிணைதிற மாங்கனீசு இடம்பெற்றுள்ளது. இரும்பு, கால்சியம், போரான், பேரியம், தைட்டானியம், அலுமினியம் மற்றும் மக்னீசியம் ஆகியவை இதனுடன் கலந்துள்ள பொதுவான அசுத்தங்களாகும்.  
பன்னாட்டு கனிமவியல் சங்கம் பிரவுனைட்டு கனிமத்தை Bntஎன்ற குறியீட்டால் அடையாளப்படுத்துகிறது.  
பிரவுனைட்டு சாம்பல்/கருப்பு நாற்கோண படிகங்களாக உருவாகிறது. 6 - 6.5 என்ற மோவின் கடினத்தன்மையைக் கொண்டுள்ளது.  
இது செருமனியின் துரிங்கியாவில் உள்ள கோதாவைச் சேர்ந்த வில்லெம் வான் பிரவுன் (1790–1872) நினைவாக பிரவுனைட்டு எனப் பெயரிடப்பட்டது.
# நேப்சைட்டு

**நேப்சைட்டு** (*Nabesite*) என்பது Na<sub>2</sub>BeSi<sub>4</sub>O<sub>10</sub>•4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மெல்லிய தட்டையான மைக்கா போன்ற தாள்களில் நிறமற்றது முதல் வெள்ளை நிற நேர்ச்சாய்சதுரப் படிகங்களாகக் காணப்படுகிறது. நேப்சைட்டு கனிமம் சியோலைட்டு அமைப்பைக் கொண்டுள்ளது. 5 முதல் 6 என்ற மோவின் கடினத்தன்மையும் 2.16 என்ற ஒப்படர்த்தி மதிப்பும் கொண்டுள்ளது. அறிவிக்கப்பட்ட ஒளிவிலகல் குறியீட்டு மதிப்புகள் nα=1.499, nβ=1.507, மற்றும் nγ=1.511 ஆகும்.
# குரோன்சுடெடைட்டு

**குரோன்சுடெடைட்டு** (*Cronstedtite*) என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
குரோன்சுடெடைட்டு கனிமம் 1821 ஆம் ஆண்டு கண்டுபிடிக்கப்பட்டு, சுவீடியக் கனிமவியலாளர் ஆக்செல் பிரெட்ரிக் குரோன்சுடெட்டின் (1722–1765) நினைவாகப் பெயரிடப்பட்டது. செக் குடியரசின் பொகிமியாவிலும், இங்கிலாந்தின் கார்ன்வாலிலும் கண்டுபிடிக்கப்பட்டுள்ளது.  
பன்னாட்டு கனிமவியல் சங்கம் குரோன்சுடெடைட்டு கனிமத்தை Croஎன்ற குறியீட்டால் அடையாளப்படுத்துகிறது.  
குரோன்சுடெடைட்டு என்பது சிஎம் காண்டிரைட்டுகளின் ஒரு முக்கிய அங்கமாகும். கார்பனேசிய காண்டிரைட்டு குழுவானது, பல்வேறு அளவுகளில் நீர் மாற்றத்தை வெளிப்படுத்துகிறது. அதிகரிக்கும் மாற்றத்துடன் குரோன்சுடெடைட்டு மிகுதி குறைகிறது.  
, இங்கிலாந்து]]
# இசிங்கரைட்டு

**இசிங்கரைட்டு** (*Hisingerite*) என்பது Fe<sup>III</sup><sub>2</sub>Si<sub>2</sub>O<sub>5</sub>(OH)<sub>4</sub> • 2 H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கருப்பு அல்லது அடர் பழுப்பு நிறத்தில், பளபளப்பான இரண்டாம் நிலை கனிமமாக இருக்கும் இசிங்கரைட்டு, மற்ற இரும்பு சிலிக்கேட்டு மற்றும் சல்பைடு தாதுக்களின் வானிலை அல்லது நீர் வெப்ப மாற்றத்தால் உருவாகிறது.என்ற குறியீட்டால் அடையாளப்படுத்துகிறது.  
முதன்முதலில் 1751 ஆம் ஆண்டில் சுவீடன் நாட்டின் ஏ.எஃப். குரோன்சுடெட்டால் கண்டுபிடிக்கப்பட்டு விவரிக்கப்பட்டது. 1810 ஆம் ஆண்டில் சுவீடனின் சோடர்மன்லாந்தின் கில்லிங் இரும்புச் சுரங்கத்தைச் சேர்ந்த டபிள்யூ. இசிங்கரால் கண்டறியப்பட்டது. 1828 ஆம் ஆண்டில் சுவீடனின் வாசுட்மேன்லாந்தில் உள்ள ரிடார்கைட்டனில் இது கண்டுபிடிக்கப்பட்டது. சுவீடிய வேதியியலாளர் வில்லம் இசிங்கரின் நினைவாகப் (1766–1852) பெயரிடப்பட்டது.  
இரும்பு அணுக்களில் ஒன்றை அலுமினியத்தால் மாற்றும் அலுமினிய இசிங்கரைட்டு வகைகளும், இரும்புக்கு பதிலாக குரோமியம் மாற்றும் குரோமியம்-அலுமினா-இசிங்கரைட்டு வகை கனிமங்களும் உள்ளன.
# இரத்னா சாட்டர்ஜி

**இரத்னா சாட்டர்ஜி (***Ratna Chatterjee*)(பிறப்பு 1972) மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். இவர் தெற்கு 24 பர்கனா மாவட்டத்தில் உள்ள பெகாலா புர்பா சட்டமன்றத் தொகுதியின் மேற்கு வங்கச் சட்டமன்ற உறுப்பினராக உள்ளார். இவர் 2021 மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசு கட்சியைப் பிரதிநிதித்துவப்படுத்தி வெற்றி பெற்றார்.
# இரத்னா சாட்டர்ஜி

## இளமையும் கல்வியும்

சாட்டர்ஜி மேற்கு வங்காளத்தின் தெற்கு 24 பர்கனா மாவட்டத்தில் உள்ள பெகாலா புர்பா பகுதியைச் சேர்ந்தவர். இவர் முன்னாள் அமைச்சரும் கொல்கத்தாவின் மாநகரத் தந்தையுமான சோவன் சாட்டர்ஜியினை மணந்தார். இவர் நோயறிதல் மையம், உணவகம், உடற்பயிற்சியகம் உள்ளிட்ட சொந்த வணிக நிறுவனங்களை நடத்தி வருகிறார். 1995-ஆம் ஆண்டில் கொல்கத்தா பல்கலைக்கழகத்துடன் இணைந்த கல்லூரியில் அரசியல் அறிவியலில் இளங்கலைப் பட்டம் பெற்றார். 2016-ஆம் ஆண்டில், இவரது முன்னாள் கணவர் சோவன் சாட்டர்ஜி இந்த இடத்தை வென்றார்.
# பைரோஜா பீபி

**பைரோஜா பீபி** (*Phiroja Bibi*)(பிறப்பு 1951) என்பவர் மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். இவர் தெற்கு மேதினிபூர் மாவட்டத்தில் உள்ள பனசுகுரா பாசிம் சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராக உள்ளார். இவர் 2021 மேற்கு வங்கச் சட்டமன்றத் தேர்தலில் அகில இந்திய திரிணாமுல் காங்கிரசு கட்சியினைப் பிரதிநிதித்துவப்படுத்தி வெற்றி பெற்றார்.
# பைரோஜா பீபி

## ஆரம்பகால வாழ்க்கை மற்றும் கல்வி

பீபி மேற்கு வங்காளத்தின் நந்திகிராமைச் சேர்ந்தவர். இவர் மணிருலின் மனைவி. இவர் 8-ஆம் வகுப்பில் தேர்ச்சி பெற்று, கெஜுரி ஆதர்ஷா பித்யாபித்தில் 9-ஆம் வகுப்பிற்குப் பிறகு படிப்பை நிறுத்தினார். முன்னதாக, இவர் 2016 சட்டமன்றத் தேர்தலிலும் வெற்றி பெற்றுள்ளார்.
# பிரியா பால் (மே.வ.)

**பிரியா பால்** (*Priya Paul*)(பிறப்பு 1971) மேற்கு வங்காளத்தைச் சேர்ந்த இந்திய அரசியல்வாதி ஆவார். இவர் ஹவுரா மாவட்டத்தில் உள்ள பட்டியல் சாதி சமூகத்திற்காக ஒதுக்கப்பட்ட சங்க்ரெயில் சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராக உள்ளார். இவர் 2021ஆம் ஆண்டு மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசைப் பிரதிநிதித்துவப்படுத்தி வெற்றி பெற்றார்.
# பிரியா பால் (மே.வ.)

## இளமை

பால் மேற்கு வங்காளத்தின் ஹவுரா மாவட்டத்தில் உள்ள சங்கரேலில் உள்ள கீராப்பூர் கிராமத்தைச் சேர்ந்தவர். இவர் அமித் பாலின் மனைவி ஆவார். நாகாலாந்தின் குளோபல் ஓபன் பல்கலைக்கழகத்தில் 2013-ஆம் ஆண்டில் புவியியலில் முதுநிலைப் பட்டம் பெற்றார். இவர் ஓர் ஆசிரியர்
# சம்பா தாரா

**சம்பா தாரா** (*Shampa Dhara*)(பிறப்பு 1992) மேற்கு வங்காளத்தைச் சேர்ந்த ஓர் இந்திய அரசியல்வாதி ஆவார். இவர் புர்பா பர்தமான் மாவட்டத்தில் உள்ள பட்டியல் சாதி சமூகத்திற்காக ஒதுக்கப்பட்ட ரெய்னா சட்டமன்றத் தொகுதியின் மேற்கு வங்கச் சட்டமன்ற உறுப்பினராக உள்ளார். இவர் 2021 மேற்கு வங்கச் சட்டப்பேரவைத் தேர்தலில் அகில இந்திய திரிணாமுல் காங்கிரசைப் பிரதிநிதித்துவப்படுத்தி வெற்றி பெற்றார்.
# சம்பா தாரா

## ஆரம்பகால வாழ்க்கையும் கல்வியும்

தாரா மேற்கு வங்காளத்தின் புர்பா பர்தமான் மாவட்டத்தில் உள்ள ரெய்னா பகுதியினைச் சேர்ந்தவர். இவர் கங்காதர் தாராவின் மகள் ஆவார். பர்த்வான் பல்கலைக்கழகத்துடன் இணைக்கப்பட்டுள்ள புர்பா பர்த்வானில் உள்ள விவேகானந்தா மகாவித்யாலியாவில் 2015-ஆம் ஆண்டில் இளங்கலைப் பட்டம் பெற்றார். சட்டமன்ற உறுப்பினர் ஆவதற்கு முன்பு கிழக்கு பர்த்வான் மாவட்ட ஊராட்சித் தலைவராகப் பணியாற்றினார். சூன் 2022-இல், இவர் போட்டி வேட்பாளர்களைத் தேர்ந்தெடுத்ததாகக் கூறப்படும் ஒரு சர்ச்சையில் ஈடுபட்டார். மேலும் உள்ளாட்சி அமைப்புகளுக்கான தேர்தலில் இவர்களுக்குக் கட்சி சின்னம் வழங்கப்பட்டது.
# சங்கீதா ராய்

**சங்கீதா ராய்** (*Sangita Roy*) என்பவர் ஓர் இந்திய அரசியல்வாதியும் மேற்கு வங்காளச் சட்டமன்ற உறுப்பினரும் ஆவார். இத்தொகுதியின் சட்டமன்ற உறுப்பினராக இருந்த ஜெகதீசு சந்திர பார்மா பாசுனியா 2024ஆம் ஆண்டு நடைபெற்ற இந்தியப் பொதுத் தேர்தலில் வெற்றி பெற்றதால் சட்டமன்ற உறுப்பினர் பதவியிலிருந்து விலகியதால் இடைத்தேர்தல் நடைபெற்றது.
# மகன் சிங் அசரவாலா

**மகன் சிங் அசரவாலா** (*Mahan Singh Hazarawala*) சீக்கியப் பேரரசின் கல்சா இராணுவத்தில் கமாண்டர் இன் சீப் எனப்படும் தலைமைத் தளபதியான அரி சிங் நல்வாவின் கீழ் பணியாற்றிய ஓர் இராணுவ அதிகாரி ஆவார். மன்செக்ரா நகரம் இவரது பெயரால் அழைக்கப்படுவதாக நம்பப்படுகிறது.
# மகன் சிங் அசரவாலா

## ஆரம்பகால வாழ்க்கை.

மகன் சிங் மொக்யால் பிராமணர்களின் பாலி குலத்தைச் சேர்ந்த ஒரு பஞ்சாபி இந்து குடும்பத்தில் பிறந்தார். இவர் குசராத்து நகரின் முசுலீம் காகர் தலைவரான சுல்தான் முகராப் கானின் ரகசிய ஊழியராக இருந்த தாதா ராம் பாலியின் மகன் ஆவார்.
# மகன் சிங் அசரவாலா

## இராணுவப் பணி

லாகூரில் வேலை தேடி வந்தபோது, மகாராசா ரஞ்சித் சிங் வேட்டையாடும் பணியில் பங்கேற்றார், அதில் இவர் தனது வாளால் ஒரு சிறுத்தையை தனியாகக் கொன்று மகாராசாவின் கவனத்தை ஈர்த்தார். வீரத்தால் ஈர்க்கப்பட்ட மகாராசா இவரை அரி சிங் நல்வாவின் கீழ் இராணுவத்தில் சேர்த்தார்.
# மகாராணி கோனார்

**மகாராணி கோனார்** (*Maharani Konar*)(23 நவம்பர் 1933-சனவரி 2024) என்பவர் **இராணி தி** என்று பிரபலமாக அறியப்பட்ட ஓர் இந்திய அரசியல்வாதியும் இந்தியப் பொதுவுடமை கட்சியின் தலைவரும் ஆவார். இவர் 1990களில், வங்காள ஜனநாயகப் பெண்கள் இயக்கத்தின் முக்கிய தலைவர்களில் ஒருவராக ஆனார். அகில இந்திய அங்கன்வாடி தொழிலாளர்கள் மற்றும் உதவியாளர்கள் கூட்டமைப்பின் நிறுவனத் தலைவர்களில் ஒருவரான கோனார், ஐ. சி. டி. எஸ் தொழிலாளர் சங்கத்தின் தேசியத் துணைத் தலைவராகவும் இருந்தார். மகாராணி கோனார் பெனாய் கிருஷ்ணா கோனார் என்பவரை மணந்தார், மேலும் புகழ்பெற்ற மார்க்சியப் புரட்சியாளரும் பொதுவுடைமை தலைவருமான ஹரே கிருஷ்ணா கோனார் இவரது மைத்துனர் ஆவார்.
# மகாராணி கோனார்

## ஆரம்பகால வாழ்க்கை.

மகாராணி கோனார், பிரித்தானிய இந்தியாவில் வங்காள மாகாணத்தின் பர்தமான் மாவட்டத்தில் நவம்பர் 23,1933 அன்று ஒரு ஜமீந்தார் குடும்பத்தில் பிறந்தார். கோனார் 1958-இல் இந்தியப் பொதுவுடமை கட்சியில் சேர்ந்தார். பின்னர், 1964-ஆம் ஆண்டு இந்திய பொதுவுடமை கட்சியில் பிளவு ஏற்பட்ட பின்னர், இவர் கட்சியை விட்டு வெளியேறி, இறுதியில் இந்திய பொதுவுடமை கட்சி (மார்க்சிஸ்ட்)-யில் சேர்ந்தார்.
| |வெற்றி
|-
|1987
|சட்டமன்ற உறுப்பினர்
|மெமரி
|இந்தியப் பொதுவுடமைக் கட்சி (மார்க்சிஸ்ட்)
| |வெற்றி
|-
|1991
|சட்டமன்ற உறுப்பினர்
|மெமரி
|இந்தியப் பொதுவுடமைக் கட்சி (மார்க்சிஸ்ட்)
| |வெற்றி
|}
# மகாராணி கோனார்

## பிற்கால வாழ்க்கை மற்றும் மரணம்

### பிற்கால வாழ்க்கை.

அனைத்து பொதுவுடமை கட்சியின் கூட்டங்களிலும் மகாராணி கோனார் தவறாமல் கலந்து கொண்டார். பிப்ரவரி 27,2022 அன்று நடந்த மெமாரி நகராட்சி தேர்தலில், மகாராணி கோனார் தனது 88 வயதிலும் இந்தியப் பொதுவுடமை கட்சியின் (மார்க்சிஸ்ட்) வேட்பாளருக்காகப் பல்வேறு பகுதிகளில் பிரச்சாரம் செய்தார். 2023-ஆம் ஆண்டில் 2024 பொதுத் தேர்தலுக்காகவும் கோனார் பிரச்சாரம் செய்தார்.